## MODELI PËR DOKUMENTIN KONSULTATIV

**Për projektvendimin “Për miratimin e Strategjisë Ndërsektoriale të Sigurisë në Komunitet 2021-2026 dhe Planit të Veprimit 2021-2023”**

|  |
| --- |
| Ministria e Brendshme fton qytetarë, organizata të shoqërisë civile, komunitetin akademik dhe përfaqësues të tjerë të publikut të interesuar për të kontribuar përgjatë procesit të konsultimit publik të projektvendimit “Për miratimin e Strategjisë Ndërsektoriale të Sigurisë në Komunitet 2021-2026 dhe Planit të Veprimit 2021-2023”. Ministria e Brendshme mirëpret:* Komente të përgjithshme publike mbi misionin, qëllimit të politikave dhe objektivave specifikë të vendosura në këtë dokument strategjik.
* Komente nga cilido që mund të njohë fushën e rendit dhe sigurisë publike, pjesë e fushës së përgjegjësisë së Ministrisë së Brendshme si dhe në mënyrë specifike në fushën e sigurisë dhe rendit publik.

Kontributet tuaja do të konsiderohen përgjatë procesit të përmirësimit të mëtejshëm të projektvendimit. Zyra e Ministrisë së Brendshme do të përmbledhë të gjitha sugjerimet dhe japë sqarime për mënyrën se si ato janë reflektuar në aktin e përmendur, dhe në rast se sugjerimet nuk reflektohen në projektvendim. |

Kohëzgjatja e konsultimeve:

|  |
| --- |
| Konsultimi publik do të zgjasë 2 javë, nëpërmjet publikimit në RENJK, nga data 04 dhjetor deri më 15 dhjetor 2020. |

Si të përgjigjeni:

|  |
| --- |
| Mund të merrni pjesë në procesin e konsultimeve publike duke dërguar komente/kontribute për projektin:* Duke plotësuar formularin online të Regjistrit Elektronik për Projektligjin, në adresën elektronike: <http://www.konsultimipublik.gov.al>.
* Me email duke dërguar propozimet/sugjerimet tuaja në adresën e koordinatorit të konsultimit publik për Ministrinë e Brendshme Keti Suli, në adresën: keti.suli@mb.gov.al.
* Me shkresa zyrtare nga ministritë e linjës.
 |

|  |
| --- |
| Të dhënat e kontaktit të koordinatorit përkatës për konsultime publike dhe /ose të ndonjë personi tjetër të cilit i drejtohen pyetjet:Znj. Keti Suli - Koordinatore e Konsultimit Publik, e-mail keti.suli@mb.gov.al. Z. Idriz Haxhiaj - Drejtor i Politikave dhe Strategjive të Rendit dhe Sigurisë Publike, e-mail idriz.haxhiaj@mb.gov.al. Znj. Dorina Shehu – Specialiste e Sektorit të Politikave dhe Strategjive, Drejtoria e Politikave dhe Strategjive të Rendit dhe Sigurisë Publike, e-mail dorina.shehu@mb.gov.al.  |

Datat dhe vendet e takimeve publike:

|  |
| --- |
| Gjatë vitit 2020 janë zhvilluar vazhdimisht takime të grupit ndërinstitucional të punës, me ekspert në fushën e sigurisë publike me përfaqësues të Ministrisë së Brendshme, Departamentit të Rendit dhe Sigurisë Publike, si dhe përfaqësues të Ministrisë së Arsimit, Sportit dhe Rinisë, Agjencisë së Vetëqeverisjes Vendore, donatorë etj.  |

Sfondi i propozimit legjislativ

|  |
| --- |
| Projektvendimi i Këshillit të Ministrave synon miratimin e Strategjisë së re Ndërsektoriale të Sigurisë në Komunitet 2021-2026dhe Planit të Veprimit 2021-2023, pas përfundimit të zbatimit të Strategjisë së Rendit Publik 2015-2020, si dhe dokumentit të Policimit në Komunitet. Ky projektvendim ka për qëllim jetësimin dhe realizimin në kohë dhe më cilësi të 3 objektivave strategjikë, duke synuar rritjen e parametrave të sigurisë në komunitet, angazhimin dhe ndërveprimin me komunitetin, si dhe reformimin e shërbimit policor dhe rritjen e kapaciteteve për policimin në komunitet, të cilat arrihen duke zbatuar masat nga institucionet përgjegjëse brenda afateve kohore. Strategjia synon arritjen e rezultateve nëpërmjet përpjekjeve në fushën e sigurisë në komunitet, duke marrë parasysh mësimet e nxjerra nga dokumentet e mëparshme strategjike në këtë fushë, si dhe rekomandimeve në procesin e integrimit evropianMinistria e Brendshme në bashkëpunim me institucionet e tjera e përfshira në çështjet e sigurisë, në rolin e institucionit lider, ka hartuar Strategjinë Ndërsektoriale të Sigurisë në Komunitet 2021-2026 dhe Planin e Veprimit 2021-2023, dhe ka planifikuar objektiva strategjikë dhe specifikë konkret për çështjet e sigurisë në komunitet. Strategjia Ndërsektoriale e Sigurisë në Komunitet 2021-2026 dhe Plani i Veprimit 2021-2023, parashikon objektiva strategjikë, objektiva specifikë si dhe masat përkatëse që duhet të realizohen për përmbushjen e këtyre objektivave sipas afateve të përcaktuara. Strategjia synon arritjen e rezultateve nëpërmjet përpjekjeve në fushën e sigurisë publike, duke marrë parasysh mësimet e nxjerra nga dokumentet e mëparshme strategjike në këtë fushë, si dhe rekomandimeve në procesin e integrimit evropian. |

Propozimet

|  |
| --- |
| Projekakti përmban kontekstin strategjik i cili përshkruan qëllimin e hartimit të këtij dokumenti, 3 politikat (drejtime kryesore strategjike), kuadrin ligjor, arritjet dhe mësimet, qëllimin e politikave dhe objektiva specifikë të strategjisë, institucionet përgjegjëse që ngarkohen me zbatimin e saj, mënyrën e raportimit dhe monitorimit të strategjisë. Ky dokument mbështetet në 3 objektiva strategjikë si më poshtë: 1. Rritja e parametrave të sigurisë në komunitet;
2. Angazhimi dhe ndërveprimi me komunitetin;
3. Reformimi i shërbimit policor dhe rritja e kapaciteteve për policimin në komunitet.

Qëllimet kryesore këtij dokumenti janë evidentimi, parandalimi i krimit, ndëshkimi, ndërgjegjësimi/edukimi rreth çështjeve të sigurisë, si dhe ndërveprimi me komunitetin në interes të drejtëpërdrejtë të sigurisë dhe cilësisë së jetës së qytetarëve.Strategjia orientohet në 3 drejtime kryesore, të cilat ndahen në disa objektiva specifikë, si dhe masa e aktivitete të përcaktuara në përmbushje të tyre. Hartimi i këtyre objektivave, masave dhe aktiviteteve që duhet të kryhen, është bërë në bashkëpunim të ngushtë dhe gjithëpërfshirës me institucionet që kanë kontribuar në hartimin e këtij dokumenti. **Qëllimi i Politikës 1**, konsiston në 3 objektiva specifikë si:**Objektivi specifik 1.1:** Rritja e sigurisë në komunitet bazuar në vlerësimin e risqeve dhe proaktivitetin.**Objektivi specifik 1.2:** Evidentimi, parandalimi dhe trajtimi në kohë i problematikave të komunitetit dhe çështjeve të rëndësishme që cenojnë rendin dhe sigurinë në komunitet. **Objektivi specifik 1.3:** - Rritja e efikasitetit të kontrollit të territorit **Qëllimi i Politikës 2**, konsiton në 3 objektiva specifikë si:**Objektivi specifik 2.1:** Përmirësimi i komunikimit me publikun;**Objektivi specifik 2.2:** Forcimi i bashkëpunimit me komunitetin nëpërmjet funksionimit të KVSP-ve.**Objektivi specifik 2.3** Mbështetja e Njësive të Vetëqeverisjes Vendore dhe mirëfunksionimi i Këshillave Vendorë të Sigurisë Publike (KVSP). **Qëllimi i Politikës 3**, konsiston në 2 objektiva specifikë si:**Objektivi specifik 3.1:** Përmirësimi i strukturave në shërbim të komunitetit dhe krijimi i një strukture të posaçme të dedikuar për Policimin në Komunitet **Objektivi specifik 3.2:** Përmirësimi i kushteve të punës, performancës dhe motivimit të punonjësve të policisë. Me qëllim realimin e objektivave strategjikë dhe specifikë të kësaj Strategjie, Agjencitë e Zbatimit të Ligjit, që ngarkohen me detyrime do të ndërhyjnë në fushat e mëposhtme:1. Kuadri Ligjor Rregullator;
2. Kuadri institucional;
3. Procedurat;
4. Burimet njerëzore dhe trajnimi;
5. Komunikimi dhe shkëmbimi i informacionit dhe IT;
6. Infrastruktura dhe Pajisjet.
 |

Pyetjet

|  |
| --- |
| *Jeni të ftuar të jepni komentet dhe kontributet tuaja për të gjitha aspektet e projekt-ligjit të propozuar.* * A jeni dakord me vizionin dhe qëllimet e politikave të Strategjisë Ndërsektoriale të Sigurisë në Komunitet 2021-2026 dhe Planit të Veprimit 2021-2023?
* A mendoni se ky lloj propozimi do të ndikojë në përmirësimin e sigurisë në komunitet?
* A mendoni se projektvendimi “Për miratimin e Strategjisë Ndërsektoriale të Sigurisë në Komunitet 2021-2026 dhe Planit të Veprimit 2021-2023” do të ndikojë në rritjen besimit të opinionit publik në strukturat /institucionet që veprojnë në fushën e sigurisë publike?
* A mendoni se miratimi i këtij projektvendimi do të sjellë rritje të standardeve lidhur me sigurinë në komunitet?
* A jeni dakord me format e bashkëpunimit të agjencive shtetërorë që operojnë për çështje të sigurisë, bashkëpunimit ndërkombëtar në realizimin e menaxhimit të çështjeve që kanë të bëjnë me sigurinë në komunitet?
 |